CELEX: 52005PC0039
Language: lt
Date: 2005-02-11
Title: Pasiūlymas Tarybos reglamentas nutraukiantis importuojamai polietileno tereftalato (PET) plėvelei, kurios kilmės šalis yra inter alia Indija, taikomų antidempingo priemonių pakartotinį dalinį tarpinį tyrimą

Svarbus teisinis pranešimas

|

52005PC0039

Pasiūlymas Tarybos reglamentas nutraukiantis importuojamai polietileno tereftalato (PET) plėvelei, kurios kilmės šalis yra inter alia Indija, taikomų antidempingo priemonių pakartotinį dalinį tarpinį tyrimą  /* KOM/2005/0039 galutinis */  

	Briuselis, 11.2.2005KOM(2005) 39 galutinisPasiūlymasTARYBOS REGLAMENTASnutraukiantis importuojamai polietileno tereftalato (PET) plėvelei, kurios kilmės šalis yra inter alia Indija, taikomų antidempingo priemonių pakartotinį dalinį tarpinį tyrimą(pateikta Komisijos)AIŠKINAMASIS MEMORANDUMASTarybos reglamentu (EB) Nr. 1676/2001[1] Taryba nustatė galutinius antidempingo muitus importuojamai polietileno tereftalato plėvelei (PET), kurios kilmės šalis yra inter alia Indija. Indijos kilmės PET plėvelės importo muitai svyravo nuo 0% iki 62,6%. Jindal Poly Films Limited bendrovei galioja 0% muitas.Gavusi kelių didelių Bendrijos PET plėvelės gamintojų prašymą, Komisija 2004 m. vasario mėn. inicijavo pakartotinį dalinį tarpinį tyrimą, kuriame apsiribota tik Jindal Poly Films Limited bendrovės taikomo dempingo tyrimu.Tyrimas parodė, kad Jindal Poly Films Limited bendrovė dempingo netaiko.Todėl siūloma Jindal Poly Films Limited bendrovei taikomo 0% antidempingo muito nekeisti.PasiūlymasTARYBOS REGLAMENTASnutraukiantis importuojamai polietileno tereftalato (PET) plėvelei, kurios kilmės šalis yra inter alia Indija, taikomų antidempingo priemonių pakartotinį dalinį tarpinį tyrimąEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96[2] (toliau –pagrindinis reglamentas), ypač į jo 11 straipsnio 3 dalį,pasikonsultavusi su Patariamuoju komitetu,kadangi:A. PROCEDŪRA1. Ankstesnioji procedūra ir galiojančios priemonės(1) Atlikus 2000 m. gegužės mėn. inicijuotą tyrimą (toliau – pradinis tyrimas), 2001 m. rugpjūčio mėn. Reglamentu (EB) Nr. 1676/2001[3] Taryba importuojamai polietileno tereftalato (PET) plėvelei, kurios kilmės šalis yra inter alia Indija, nustatė galutinius antidempingo muitus. Importuojamai PET plėvelei, kurios kilmės šalis Indija, taikomi muitai svyravo nuo 0% iki 62,6%.(2) Importui iš Jindal Poly Films Limited bendrovės, anksčiau Jindal Poyester Limited (pranešimas apie pavadinimo pakeitimą paskelbtas 2004 m. gruodžio 2 d.[4]), šiuo metu yra taikomas 0% antidempingo muitas. Iš šios bendrovės importuojamai PET plėvelei taip pat taikomas 7% kompensacinis muitas, kuris buvo įvestas 1999 m. Tarybos reglamentu (EB) Nr. 2597/1999[5].2. Pakartotinio tyrimo prašymas(3) Prašymą atlikti Jindal Poly Films Limited taikomo dempingo pakartotinį dalinį tarpinį tyrimą pateikė šie Bendrijos gamintojai: Du Pont Teijin Films, Mitsubishi Polyester Film GmbH ir Nuroll SpA (toliau – pareiškėjai). Pareiškėjai atstovauja didelei Bendrijos PET plėvelės gamybos daliai. Toray Plastics Europe bendrovė pareiškė remianti prašymą, nors formaliai ji nėra pareiškėja.(4) Pareiškėjai įtarė, kad Jindal Poly Films Limited bendrovės taikomo dempingo dydis pasikeitė ir yra didesnis už buvusį dempingo dydį pradinio tyrimo metu, po kurio buvo įvestos galiojančios priemonės.3. Tyrimas(5) Pasikonsultavusi su Patariamuoju komitetu ir nustačiusi, kad prašyme yra pakankamai prima facie įrodymų, Komisija 2004 m. vasario 19 d. Europos Sąjungos oficialiajame leidinyje paskelbtu pranešimu („Inicijavimo pranešimas“)[6] pranešė apie dalinės tarpinės peržiūros inicijavimą pagal pagrindinio reglamento 11 straipsnio 3 dalį.(6) Pakartotinio tyrimo apimtis apsiribojo Jindal Poly Films Limited bendrovės taikomo dempingo tyrimu. Tyrimo laikotarpis (toliau –TL) tęsėsi nuo 2003 m. sausio 1 d. iki 2003 m. gruodžio 31 d.(7) Komisija apie pakartotinio tyrimo inicijavimą oficialiai pranešė Jindal Poly Films Limited bendrovei, eksportuojančiosios šalies atstovams ir Bendrijos gamintojams. Suinteresuotoms šalims buvo suteikta galimybė pareikšti savo nuomonę raštu ir paprašyti, kad jas išklausytų per inicijavimo pranešime nustatytą laiką.(8) Norėdama gauti informacijos, kuri, jos nuomone, buvo reikalinga tyrimui, Komisija Jindal Poly Films Limited bendrovei, svarstomajai eksportuojančiai gamintojai, nusiuntė klausimyną; bendrovė į klausimyną atsakė. Siekiant patikrinti, ar pateikta informacija yra teisinga, buvo patikrintos bendrovės patalpos Naujajame Delyje.B. SVARSTOMASIS PRODUKTAS IR PANAŠUS PRODUKTAS1. Svarstomasis produktas(9) Svarstomasis produktas, apibrėžtas pradiniame tyrime, – tai polietileno tereftalato (PET) plėvelė, kurios kilmės šalis Indija, paprastai deklaruojama KN kodais ex 3920 62 19 ir ex 3920 62 90.2. Panašus produktas(10) Buvo nustatyta kaip ir pradiniame tyrime, kad PET plėvelė, gaminama ir parduodama Indijos vidaus rinkoje, PET plėvelė, eksportuojama iš Indijos į Bendriją, ir PET plėvelė, Bendrijos pramonės gaminama ir parduodama Bendrijos rinkoje, turi tas pačias fizines ir technines ypatybes ir tą patį panaudojimą. Todėl jos yra panašūs produktai, kaip apibrėžta pagrindinio reglamento 1 straipsnio 4 dalyje.C. DEMPINGAS1. Normalioji vertė(11) Siekiant nustatyti normaliąją vertę, iš pradžių buvo patikrinta, ar bendrą eksportuojančio gamintojo pardavimą vidaus rinkoje galima laikyti tipišku pagal pagrindinio reglamento 2 straipsnio 2 dalį, t. y. ar jis sudarė ne mažiau kaip 5% viso į Bendriją eksportuojamo svarstomojo produkto kiekio.(12) Po to buvo patikrinta, ar bendras kiekvieno produkto tipo pardavimas vidaus rinkoje sudarė ne mažiau kaip 5% į Bendriją eksportuojamo to paties produkto tipo kiekio.(13) Po to tais atvejais, kai produkto tipo pardavimas vidaus rinkoje sudarė ne mažiau kaip 5% to paties produkto tipo į Bendriją eksportuojamo kiekio, buvo tiriama, ar prekyboje įprastomis sąlygomis buvo parduoti pakankami kiekiai pagal pagrindinio reglamento 2 straipsnio 4 dalį. Jei tam tikro produkto tipo pardavimas vidaus rinkoje didesnėmis už gamybos sąnaudas kainomis sudarė ne mažiau kaip 80% visų pardavimų, tokio produkto normalioji vertė buvo nustatoma, remiantis visų vidaus rinkoje parduotų produktų faktinės kainos svertiniu vidurkiu. Jei pelningai parduoto produkto tipo kiekiai sudarė 80% ar mažiau, bet ne mažiau kaip 10% visų parduotų kiekių, normalioji vertė buvo nustatoma, remiantis tik pelningai vidaus rinkoje parduotų produktų faktinės kainos svertiniu vidurkiu.(14) Tais atvejais, kai, nustatant normaliąją kainą, nebuvo galima remtis eksportuojančio gamintojo produkto tipų kainomis vidaus rinkoje dėl nepakankamo ar nulinio parduoto kiekio įprastomis prekybos sąlygomis, normalioji vertė buvo nustatyta, remiantis atitinkamo eksportuojančio gamintojo patirtomis gamybos sąnaudomis, pridėjus pagrįstas pardavimo, bendrąsias ir administracines sąnaudas (toliau – P, B ir A sąnaudos) bei pelną pagal pagrindinio reglamento 2 straipsnio 3 ir 6 dalis.(15) P, B ir A sąnaudos buvo grindžiamos tokiomis eksportuojančio gamintojo patirtomis vidaus rinkoje parduoto svarstomojo produkto sąnaudomis, kurios buvo laikomos tipiškomis sąnaudomis. Pelnas buvo apskaičiuojamas, remiantis bendrovės gauto pelno iš tų produkto tipų, kurių pakankami kiekiai įprastinėmis prekybos sąlygomis buvo parduoti vidaus rinkoje, svertiniu vidurkiu.2. Eksporto kaina(16) Eksportuojantis gamintojas pranešė apie (vienos siuntos) pardavimą susijusiai bendrovei Bendrijoje. Kadangi tai buvo menkas kiekis, į jį nebuvo atsižvelgta.(17) Kiti per tyrimo laikotarpį į Bendriją eksportuoto svarstomojo produkto kiekiai buvo parduoti nepriklausomiems klientams. Todėl eksporto kaina buvo nustatyta, vadovaujantis pagrindinio reglamento 2 straipsnio 8 dalimi pagal faktiškai sumokėtą ar mokėtiną eksporto kainą.3. Palyginimas(18) Normalioji vertė ir eksporto kaina buvo lyginamos ex-works kaina. Kad lyginimas būtų teisingas, buvo daromos korekcijos deramai atsižvelgiant pagal pagrindinio reglamento 2 straipsnio 10 dalį į skirtumus, turinčius įtakos kainų palyginamumui. Taigi, buvo koreguojama, atsižvelgiant į kainų sumažinimus, nuolaidas, vežimo, draudimo, tvarkymo, krovimo, pagalbines ir pakavimo sąnaudas, suteiktus kreditus ir komisinius mokesčius, jei jie buvo taikytini ir įrodyti patikrintais faktais.a) Importo mokesčiai(19) Jindal Poly Films Limited bendrovė teigė, kad normalioji kaina turėtų būti koreguojama, atsižvelgiant į nesurinktą importo muitą pagal išankstinių licencijų schemą (toliau – ILS) už importuotas žaliavas, kurios buvo sunaudotos eksportui skirtoms prekėms pagaminti. ILS leidžia įvežti žaliavas be muitų, jei įmonė eksportuoja atitinkamos vertės atitinkamą gatavos produkcijos kiekį, kuris yra nustatomas pagal oficialiai nustatytas standartines sunaudotų žaliavų ir gautos produkcijos normas. Pagal ILS importuotas prekes galima naudoti eksportuojamoms prekėms gaminti arba vidaus žaliavų, kurios yra naudojamos tokioms prekėms gaminti, atsargoms papildyti. Bendrovė teigė, kad eksportuojamas į EB svarstomasis produktas buvo naudojamas žaliavų importo poreikiams tenkinti pagal ILS.(20) Jokios išvados dėl to, ar pagrįstas būtų koregavimas dėl šios pretenzijos, nebuvo padaryta, nes tai neturėtų jokios įtakos galutiniam pakartotinio tyrimo rezultatui.b) Kiti koregavimo reikalaujantys veiksniai(21) Eksportuojantis gamintojas teigė, kad tam tikro riboto eksporto kiekio atžvilgiu reikėtų koreguoti eksporto kainą pagal pagrindinio reglamento 2 straipsnio 10 dalies k punktą, remiantis išmokomis, gautomis pagal muitų nuolaidų knygelių (DEPB) schemą eksportuojant prekes. Pagal šią schemą kreditus, gautus eksportuojant svarstomąjį produktą, būtų galima įskaityti į bet kurių prekių importo muitus arba juos būtų galima laisvai parduoti kitoms įmonėms. Be to, niekur nėra apribota, kad importuotos prekės turėtų būti naudojamos tik eksportuojamam produktui gaminti. Gamintojas neįrodė, kad išmoka, gauta pagal DEPB schemą eksportavus prekes, turėjo įtakos kainų palyginamumui, ir, svarbiausia, jis neįrodė, kad dėl tokių DEPB išmokų klientai visuomet mokėjo skirtingas kainas vidaus rinkoje. Todėl ši pretenzija buvo atmesta.4. Dempingo dydis(22) Dempingo dydis buvo nustatytas, lyginant svertinį normaliosios kainos svertinį vidurkį su eksporto kainos svertiniu vidurkiu pagal pagrindinio reglamento 2 straipsnio 11 dalį.(23) Toks palyginimas parodė, kad dempingo dydis yra 0%.D. IŠVADA(24) Remiantis pirmiau minėtais faktais ir samprotavimais bei atsižvelgiant į turimą informaciją, daroma išvada, kad, vadovaujantis pagrindinio reglamento 11 straipsnio 3 dalimi, vykdoma dalinė tarpinė peržiūra turėtų būti nutraukta, ir 0% antidempingo muitas, įvestas Reglamentu (EB) Nr. 1676/2001 Jindal Poly Films Limited bendrovės pagamintai ir į EB eksportuojamai PET plėvelei, turėtų būti taikomas ir toliau.(25) Visoms suinteresuotoms šalims buvo pranešta apie esminius faktus ir samprotavimus, kuriais remiantis buvo priimtas sprendimas toliau taikyti šiuo metu galiojantį antidempingo muitą, ir joms buvo suteikta galimybė pareikšti savo pastabas. Šalys jokių pastabų nepareiškė.(26) Bendrijos pramonės atstovai teigė, kad dempingas turėjo būti apskaičiuotas lyginant normaliosios vertės svertinį vidurkį su individualiu eksporto sandoriu, nes buvo tvirtinama, kad „specialiai pirkėjų kategorijai“ yra taikomas tikslinis dempingas. Jie teigė, kad jei specialus plėvelės tipas būtų parduodamas tik galutiniams pirkėjams, tai prilygtų pardavimų suskirstymui pagal pirkėjus. Jie taip pat teigė, kad šis požiūris buvo pagrįstas gamybos pajėgumų padidėjimu Indijoje, kuris, jų nuomone, yra daugiausia susijęs su specialiojo plėvelės tipo gamyba. Šiuo atveju pirmiausia reikėtų pažymėti, kad aptariama plėvelė nebuvo parduodama tik tą plėvelės tipą perkantiems klientams, bet taip pat ir tiems, kurie perka kitus plėvelės tipus. Lyginant skirtingiems klientams parduoto to paties plėvelės tipo kainas, nebuvo paskelbta tendencija diferencijuoti kainas pagal klientus. Nenustačius tokios tendencijos tariamas dempingo skirstymas pagal prekės tipą nėra susijęs su dempingo apskaičiavimo metodo pasirinkimu, kaip nurodyta pagrindinio reglamento 2 straipsnio 11 dalyje. Be to, taip pat reikėtų pažymėti, kad pasikeitimai gamybos pajėgumuose nėra tas veiksnys pagal kurį nustatoma metodika, skirta dempingo skirtumui apskaičiuoti. Kadangi, atsižvelgiant į klientus, regionus ir laikotarpį, tikslinis dempingas nebuvo nustatytas, Bendrijos pramonės prašymas yra atmetamas ir, normaliosios vertės lyginimas su eksporto kaina, remiantis svertiniu vidurkiu yra laikomas tinkama metodika,PRIĖMĖ ŠĮ REGLAMENTĄ:1 straipsnisŠiuo reglamentu nutraukiama importuojamai polietileno tereftalato (PET) plėvelei, kurios kilmės šalis yra inter alia Indija, paprastai deklaruojamos KN kodais ex 3920 62 19 ir ex 3920 62 90, taikomų antidempingo priemonių dalinė tarpinė peržiūra dėl su Indijos eksportuojančiam gamintojui Jindal Poly Films Limited taikomų priemonių.2 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] OL L 227, 2001 8 23, p. 1.[2] OL L 56, 1996 3 6, p. 1 su paskutiniais pakeitimais, padarytais Reglamentu (EB) Nr. 461/2004 (OL Nr. L 77, 2004 3 13, p. 12).[3] OL L 227, 2001 8 23, p. 1.[4] OL C 297, 2004 12 2, p. 2.[5] OL L 316, 1999 12 10, p. 1.[6] OJ C 43, 19.2.2004, p. 14.